**ΕΠΙΣΚΕΠΤΗΣ ΑΝΗΛΙΚΟΣ**

**ΕΓΓΡΑΦΗ ΚΑΙ ΠΡΩΤΗ ΑΔΕΙΑ ΠΡΟΣΩΡΙΝΗΣ ΔΙΑΜΟΝΗΣ**

**ΑΝΑΝΕΩΣΗ ΑΔΕΙΑΣ ΠΡΟΣΩΡΙΝΗΣ ΔΙΑΜΟΝΗΣ**

***Γίνονται αποδεκτές αιτήσεις που αφορά ανήλικους υπηκόους τρίτων χωρών των οποίων ο γονέας (υπήκοος τρίτης χώρας) διαμένει νόμιμα στη Δημοκρατία και κατέχει άδεια ως γονέας ανήλικου Κύπριου πολίτη.***

|  | **ΕΓΓΡΑΦΟ** | |
| --- | --- | --- |
|  |  |  |
| **ΜΕΤΑ ΤΗΝ ΑΦΙΞΗ ΤΟΥ ΥΠΗΚΟΟΥ ΤΡΙΤΗΣ ΧΩΡΑΣ** | | |
|  | Αντίγραφο έγκυρου διαβατηρίου ή άλλου ταξιδιωτικού εγγράφου, με διάρκεια ισχύος που να καλύπτει τουλάχιστον τρεις (3) μήνες πέραν της αιτούμενης διάρκειας διαμονής | |
|  | Αντίγραφο σελίδας διαβατηρίου ή άλλου ταξιδιωτικού εγγράφου όπου φαίνεται η τελευταία άφιξη στη Δημοκρατία και η θεώρηση εισόδου (όπου εφαρμόζεται) | |
|  | Πρωτότυπα αποτελέσματα ιατρικών αναλύσεων αίματος που να αποδεικνύουν ότι τα μέλη οικογένειας του συντηρούντος δεν πάσχουν από ηπατίτιδα Β και Γ, HIV, σύφιλη, καθώς και ακτινογραφία θώρακος για φυματίωση, από τη χώρα προέλευσης. Για τα παιδιά κάτω των 15 ετών δεν απαιτείται ιατρική εξέταση (X-ray) για Φυματίωση αλλά δερμοαντίδραση Mantoux  Για παιδιά που είναι κάτω των 6 ετών, δεν απαιτούνται ιατρικές εξετάσεις | |
|  | Πρωτότυπη εγγυητική επιστολή τραπεζικού ιδρύματος, **δεκαετούς διάρκειας**, για κάλυψη πιθανών εξόδων επαναπατρισμού από τον τραπεζικό λογαριασμό του απευθείας ανιόντα, επ’ ονόματι του ανηλίκου.  Στην ανανέωση προσκομίζεται αντίγραφο | |
|  | Πιστοποιητικό Ασφάλισης Υγείας για την Ιατροφαρμακευτική περίθαλψη που να καλύπτει ενδονοσοκομειακή και εξωνοσοκομειακή περίθαλψη και μεταφορά σορού (σχέδιο Α) | |
|  | Αντίγραφο τίτλου ιδιοκτησίας /αγοραπωλητήριου εγγράφου κατατεθειμένου στο κτηματολόγιο ή του χαρτοσημασμένου ενοικιαστήριου εγγράφου καταλύματος, επ’ ονόματι του απευθείας ανιόντα | |
|  | Αποδεικτικά στοιχεία για ύπαρξη σταθερού ή ικανοποιητικού εισοδήματος του απευθείας ανιόντα (πρόσφατη αναλυτική κατάσταση των ασφαλιστέων αποδοχών από τις Υπηρεσίες Κοινωνικών Ασφαλίσεων, σύνταξη, τραπεζικοί λογαριασμοί και η κίνησή τους, ενοίκια, μερίσματα, τόκοι καταθέσεων κ.ά.) | |
|  | Υπεύθυνη Δήλωση ανάληψης ευθύνης εξόδων και φιλοξενίας από τον απευθείας ανιόντα | |
|  | Αντίγραφο του επικυρωμένου / πιστοποιημένου πιστοποιητικού γάμου γονέων, το οποίο να είναι μεταφρασμένο στην ελληνική ή αγγλική γλώσσα (όπου εφαρμόζεται) | |
|  | Πρωτότυπο πιστοποιητικό γεννήσεως του αλλοδαπού, δεόντως επικυρωμένο/πιστοποιημένο και μεταφρασμένο στην ελληνική ή αγγλική γλώσσα. Κατά την πρώτη άδεια προσκομίζεται το πρωτότυπο έγγραφο μαζί με το αντίγραφο. Κατά την ανανέωση προσκομίζεται το αντίγραφο των επικυρωμένων / πιστοποιημένων εγγράφων | |
|  | Αντίγραφο απόφασης δικαστηρίου (δεόντως επικυρωμένο και μεταφρασμένο στα ελληνικά ή αγγλικά) για αποκλειστική γονική μέριμνα/κηδεμονία ή ένορκη συγκατάθεση του άλλου γονέα για διαμονή των ανήλικων τέκνων στη Δημοκρατία για την προτεινόμενη διάρκεια διαμονής, εάν ο άλλος γονέας βρισκόταν στη Δημοκρατία και αναχώρησε, ή πιστοποιημένη βεβαίωση από την Πρεσβεία/Προξενείο της Δημοκρατίας στο εξωτερικό, εάν ο άλλος γονέας βρίσκεται στο εξωτερικό (όπου εφαρμόζεται). | |
|  | Αντίγραφο βεβαίωσης φοίτησης ή εγγραφής σε εγγεγραμμένο εκπαιδευτικό ίδρυμα στη Δημοκρατία (εφαρμόζεται μόνο σε μαθητές). | |